[{"text_idx": "#000003", "text": "Rydym yn rhoi ein cydweithwyr a\u2019n cwsmeriaid wrth galon popeth a wnawn. Rydym yn gofalu, yn meithrin, ac rydym yn tyfu gyda\u2019n gilydd; rydym yn cael hwyl, yn dathlu llwyddiannau ein gilydd, ac yn gwerthfawrogi amrywiaeth ein syniadau a\u2019n barn. Rydym yn byw yn o\u0302l ein gwerthoedd \u2013 rydym yn gwerthfawrogi pobl, rydym yn meddwl yn wahanol, ac mae gennym y dewrder i weld pethau i\u2019w terfyn. Yn syml, yr hyn a wnawn, rydym yn ei wneud gyda brwdfrydedd."}, {"text_idx": "#000004", "text": "A ydych chi eisiau bod yn rhan o\u2019n ti\u0302m cyfeillgar?"}, {"text_idx": "#000005", "text": "Os dewch chi a\u0302\u2019ch calon, eich sgiliau, profiad, egni a brwdfrydedd i Cymoedd i\u2019r Arfordir, dyma beth a gewch yn gyfnewid..."}, {"text_idx": "#000006", "text": "Amgylchedd gweithio cyfeillgar a chefnogol"}, {"text_idx": "#000008", "text": "Mae ein prif swyddfa yn Nhremaen yng nghanol tref Pen-y-bont ar Ogwr, ac mae ein depo prysur ym Mrynmenyn. Mae gennym hefyd gynlluniau gofal ychwanegol a llety gwarchod yn y gymuned ar draws y fwrdeistref."}, {"text_idx": "#000011", "text": "Rydym yn deall bod hyblygrwydd yn bwysig i\u2019n cydweithwyr ac er y bydd darparu gwasanaeth effeithiol bob amser yn dod yn gyntaf, byddwn yn eich galluogi i fanteisio ar weithio hybrid, gan ganiata\u0301u i chi weithio yn ein prif swyddfeydd neu leoliadau hwb, gartref neu unrhyw le arall a fydd yn caniata\u0301u i chi wneud eich gwaith yn briodol."}, {"text_idx": "#000012", "text": "Weithiau bydd hynny\u2019n gofyn i chi fod yn bresennol yn ein swyddfa, depo neu leoliadau cymunedol lle gallwn ddod at ein gilydd a chydweithio, a gyda hynny mewn golwg byddem yn disgwyl eich gweld yn bersonol o leiaf ddau ddiwrnod yr wythnos."}, {"text_idx": "#000014", "text": "Ein horiau gweithredu yw 8am i 6pm, a gofynnwn i chi weithio eich oriau craidd a bod ar gael i gefnogi ein cwsmeriaid a\u2019ch cydweithwyr o fewn yr amseroedd hyn."}, {"text_idx": "#000015", "text": "Rydym yn gwerthfawrogi eich bod yn dod a\u0302\u2019ch sgiliau i Cymoedd i Arfordir, a byddwn yn eich helpu i barhau i ddysgu a thyfu yn ystod eich amser gyda ni. Byddwn yn eich cysylltu a\u0302 chydweithwyr i\u2019ch mentora a\u2019ch cefnogi, byddwn yn rhoi\u2019r cyfle i chi gysgodi eraill fel y gallwch ddysgu am swyddi ar draws y sefydliad, a byddwn yn eich helpu i ddod o hyd i gyrsiau hyfforddi perthnasol i gefnogi eich datblygiad proffesiynol parhaus. Byddwn hefyd yn talu am aelodaeth broffesiynol berthnasol os ydych ei hangen i wneud eich gwaith. Yn bennaf oll, os oes gennym gyfleoedd mewn swyddi uwch a bod eich sgiliau, eich brwdfrydedd a\u2019ch profiad yn eich gwneud yn ymgeisydd perffaith, byddwn yn falch o\u2019ch cefnogi i gamu i fyny a datblygu eich gyrfa gyda ni."}, {"text_idx": "#000017", "text": "Rydym yn dathlu amrywiaeth yn ein gweithle ac yn cydnabod ein bod bob un yn unigryw, ac rydym yn annog cydweithwyr i allu dod a\u0302 nhw eu hunain i\u2019r gwaith.\nMae gennym gynllun pedair blynedd i annog cydraddoldeb, amrywiaeth a chynhwysiant ac rydym yn annog adborth gan gydweithwyr i\u2019n helpu i gyflawni\u2019r nodau yn ein cynllun."}, {"text_idx": "#000018", "text": "Dyma\u2019r mentrau sydd yn eu lle gennym yn barod:"}, {"text_idx": "#000020", "text": "Rydym yn gwybod pa mor bwysig yw cymryd egwyl o\u2019ch gwaith i orffwys ac ail-sbarduno. Yn Cymoedd i\u2019r Arfordir byddwch yn cael o leiaf 25 diwrnod o wyliau blynyddol bob blwyddyn gyda diwrnod ychwanegol am bob blwyddyn y byddwch gyda ni hyd at uchafswm o 30 diwrnod, ynghyd a\u0302 gwyliau banc (pro rata). Byddwch hefyd yn cael y cyfle i brynu gwyliau blynyddol ychwanegol unwaith y byddwch wedi cwblhau eich cyfnod prawf fel rhan o gynllun aberthu cyflog."}, {"text_idx": "#000021", "text": "Rydym yn un teulu mawr yn Cymoedd i\u2019r Arfordir ac rydym eisiau gofalu amdanoch chi a\u2019ch teulu hefyd. Dyna pam y byddwch yn elwa\u2019n awtomatig o gynllun arian gofal iechyd i\u2019ch helpu i dalu am filiau iechyd hanfodol, yn ogystal a\u0302 rhoi mynediad 24 awr i chi at gyngor meddyg teulu, cwnsela a mwy."}, {"text_idx": "#000022", "text": "Rydym yn cydnabod ei bod yn bwysig cynilo arian ar gyfer eich ymddeoliad, a dyna pam rydym yn cynnig cyfraniad misol hael i\u2019r Cynllun Pensiwn Tai Cymdeithasol, y byddwch yn cael mynediad awtomatig ato\u2019n fuan ar o\u0302l i chi ymuno a\u0302 ni. Byddwn yn cyfrannu 2% yn fwy na chi bob mis a gallwch ddewis faint rydych eisiau ei dalu i mewn \u2013 er enghraifft:"}, {"text_idx": "#000025", "text": "Fel sefydliad sydd wrth galon Pen-y-bont ar Ogwr, rydym eisiau i\u2019n presenoldeb gael ei deimlo am y rhesymau iawn. Felly, bob blwyddyn byddwn yn rhoi diwrnod a\u0302 tha\u0302l i chi ei dreulio\u2019n gwirfoddoli yn y gymuned at achos sy\u2019n agos at eich calon. Gallai hwn fod yn un diwrnod, neu gallwch ei gymryd fesul awr a\u2019i ledaenu dros y flwyddyn."}, {"text_idx": "#000026", "text": "Rydym hefyd yn codi arian ar gyfer ein Helusen y Flwyddyn, y pleidleisir drosto\u2019n flynyddol gan ein cydweithwyr \u2013 cyfle i gael hwyl gyda\u2019n gilydd wrth gyfrannu at achos lleol teilwng. Eleni, rydym yn cefnogi\u2019r Bwthyn Newydd, uned gofal lliniarol ym Mhen-y-bont ar Ogwr."}, {"text_idx": "#000028", "text": "Rydym yn griw cyfeillgar ac os ydych chi\u2019n barod amdani gallwch chi ymuno a\u0302\u2019n clwb chwaraeon a chymdeithasol i fanteisio ar ddigwyddiadau cymdeithasol ar o\u0302l gwaith ac ar benwythnosau! Mae yna bob math o bethau\u2019n digwydd, yn cynnwys teithiau siopa a gweithgareddau chwaraeon os ydych ffansi, neu gallwch ymuno a\u0302\u2019n raffl diwrnod cyflog am gyfle i ennill gwobr ariannol i ychwanegu at eich pecyn cyflog!"}, {"text_idx": "#000032", "text": "Rydym yn deall bod angen cymorth ychwanegol yn y gweithle ar rai cydweithwyr i\u2019w helpu i gyflawni eu ro\u0302l. Rydym wedi prynu offer addasol, wedi gwneud trefniadau diwrnod gwaith penodol, ac yn darparu adeilad hygyrch a mannau parcio i ddeiliaid bathodyn anabledd. Byddwn yn asesu anghenion unigol i sicrhau y gallwch gyrchu\u2019r gweithle\u2019n hawdd. Rydym wedi ymrwymo i weithio tuag at y\ndyfarniad Hyderus o ran Anabledd."}, {"text_idx": "#000034", "text": "Bob blwyddyn rydyn ni\u2019n dewis achos i fod yn Elusen y Flwyddyn, a bydd hon yn elwa ar y gwaith codi arian gan ein cydweithwyr dros y deuddeg mis nesaf. Rydyn ni\u2019n falch iawn o gyhoeddi bod cydweithwyr eleni wedi pleidleisio i gyfeirio ein hymdrechion codi arian at Y Bwthyn Newydd, sef gwasanaeth gofal lliniarol arbenigol yn nhiroedd Ysbyty Tywysoges Cymru, Pen-y-bont ar Ogwr. Mae\u2019r Bwthyn Newydd yn darparu amgylchedd croesawgar, cefnogol a chynnes i bobl sydd a\u0302 chanser, eu perthnasau a\u2019u gofalwyr."}]